《台城路 梳妆台怀古》
清代·顾贞观

卷帘依旧西山雨。凭高暗添愁思。马上吟成，帐中弦歇，遗恨尚留彤史。

分明故址。有瑶岛琼花，未随流水，惆怅重寻，绣楣金缕广寒字。

当年梦游曾至，素娥须记得，天宝遗事。三阁传笺，六宫润笔，少个青莲应制。

茫茫对此，只银汉红墙，望中相似。甚处天香，夜深飘桂子。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。